CELEX: 
Language: el
Date: 1987-09-29 00:00:00
Title: Απόφαση του Συμβουλίου της 7ης Αυγούστου 1987 για τη σύναψη διακανονισμού υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις κοινοτικές εξαγωγές ζυμαρικών προς τις Ηνωμένες Πολιτείες

Avis juridique important

|

31987D0482

87/482/ΕΟΚ: Απόφαση του Συμβουλίου της 7ης Αυγούστου 1987 για τη σύναψη διακανονισμού υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις κοινοτικές εξαγωγές ζυμαρικών προς τις Ηνωμένες Πολιτείες  

Επίσημη Εφημερίδα αριθ. L 275 της 29/09/1987 σ. 0036 - 0036 Φινλανδική ειδική έκδοση: Κεφάλαιο 3 τόμος 24 σ. 0138  Σουηδική ειδική έκδοση: Κεφάλαιο 3 τόμος 24 σ. 0138 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Αυγούστου 1987  για τη σύναψη διακανονισμού υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις κοινοτικές εξαγωγές ζυμαρικών προς τις Ηνωμένες Πολιτείες  (87/482/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι στη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά (1), που ενέκρινε το Συμβούλιο στις 3 Νοεμβρίου 1986, προβλέπεται ότι και τα δύο μέρη συμφωνούν να προσπαθήσουν καλόπιστα να επιλύσουν σύντομα τη διαφωνία τους σχετικά με τις επιστροφές κατά την εξαγωγή κοινοτικών ζυμαρικών·  ότι οι δύο πλευρές συμφώνησαν στις 5 Αυγούστου για το διακανονισμό του ζητήματος και ότι, κατά συνέπεια, ο διακανονισμός αυτός θα πρέπει να εγκριθεί,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας ο διακανονισμός υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις κοινοτικές εξαγωγές ζυμαρικών προς τις Ηνωμένες Πολιτείες.  Το κείμενο του διακανονισμού επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να διορίσει το πρόσωπο που είναι αρμόδιο να υπογράψει το διακανονισμό δεσμεύοντας την Κοινότητα.  Βρυξέλλες, 7 Αυγούστου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 62 της 5. 3. 1987, σ. 23.